text: "A halin yanzu dai lokacin aikin hajji da dukkanin sabuntaka da tsarki da girma da daukaka da yake da shi ya yi, sannan kuma zukatan muminai masu tsananin shauki suna nan tamkar malam buda littafi suna ta zagaya Dakin Ka'aba, wannan daki na tauhidi da hadin kai. Garin Makka da Mina da Mash'ar da Arafa wajaje ne na mutanen da suka sami nasara amsa kiran-kur'ani da ke cewa: ""Kuma ka yi yekuwa ga mutane da wajabcin Hajji..."" sannan kuma suka sami shiga cikin bakuntaka ta Ubangiji Ma'abocin gafara da baiwa."